**Прадмет:** матэматыка

**Клас:** 1

**Тэма:** (раздзел) Адназначныя лікі

**Урок № 41: Тэма ўрока:** Лік і лічба 9

**Матэматыка:** вучэбны дапаможнік для 1 класа ўстаноў агульнай сярэдняй адукацыі з беларускай мовай навучання. 1 частка. //Г.Л.Мураўёва., М.А.Урбан. – Мінск: НІА, 2019.

**Матэматыка:** рабочы сшытак: вучэбны дапаможнік для 1 класа ўстаноў агульнай сярэдняй адукацыі з беларускай мовай навучання. 1 частка. //Г.Л.Мураўёва., М.А.Урбан., С.В.Гадзаава., С.А.Капылова. – Мінск: НІА, 2019.

У 2021/2022 навучальным годзе год зацвярджэння (выдання) вучэбнай праграмы 2017.

**Мэта:** плануецца, што ў канцы ўрока вучні будуць пазнаваць лічбу 9 і навучацца яе пісаць.

**Задачы:**

* пазнаёміць вучняў з лікам і лічбай 9;
* вучыць абазначаць лікам 9 колькасць мностваў, якія складаюцца з дзевяці элементаў; навучыць пісаць лічбу 9;
* працягваць фарміраваць навык складання і аднімання лікаў на практычнай аснове і аснове парадку паслядоўнасці лікаў у натуральным радзе лікаў;
* фарміраваць уменне правільна выказваць свае думкі;
* садзейнічаць выхаванню станоўчай матывацыі вучэбнай дзейнасці.

**Матэматыка.** 1 клас: самастойныя і кантрольныя работы: варыянт-1; /Г.Л.Мураўёва., М.А.Урбан., С.В.Гадзаава., С.А.Капылова. – Мінск: Аверсэв, 2020. – 78 с. : іл.

**Абсталяванне:** набор геаметрычных фігур; карткі з лічбамі і знакамі; малюнак- узор напісання лічбы 9; наглядны матэрыял.

**Ход урока**

**Арганізацыйны момант.**

Празвінеў, сябры, званок.

Пачынаецца ўрок.

А дэвіз у нас які?

“Не лянуйся, а працуй!”

**ІІ Актуалізацыя ведаў і навыкаў навучэнцаў.**

|  |  |  |
| --- | --- | --- |
| **3** | **4** | **6** |
| **5** | **4** | **2** |
| **8** | **8** | **?** |

 (6 + 2 = 8.)

* Які лік трэба паставіць замест пытальніка?
* На якія часткі можна яшчэ разбіць лік 8? ( 8 – гэта 7 і 1.)

*Характарыстыка ліку 8.*

***Вусны лік***

1)*Арыфметычны дыктант.*(Вучні паказваюць адказ з дапамогай картак з лічбамі.)

4 + 2 8 – 4 5 + 3

6 – 3 7 + 1 3 + 4

5 + 2 6 – 1 6 + 2

2)Састаўленне няроўнасцей.

  **= < >**

* Дакажыце адну няроўнасць з дапамогай складання пар.
* Які лік большы і на колькі?
* Які лік меншы і на колькі?

3)Задачы.

Рашэнне задач вучні выкладваюць на партах з дапамогай картак з лічбамі і знакамі дзеянняў.

* Дзіма зрабіў 5 караблікаў, а Паша – 3 караблікі. Колькі караблікаў зрабілі хлопчыкі разам? (5 + 3 = 8.)
* У Машы было 7 ляляк. Ёй падарылі яшчэ адну. Колькі ляляк стала ў Машы? (7 + 1 = 8.)
* На галінцы сядзела 8 вераб’ёў. Да іх прыляцеў яшчэ адзін верабей. Колькі іх стала разам? (8 + 1 = 9.)
* Колькі вераб’ёў стала? (9.)
* Якім дзеяннем вы адказалі на пытанне задачы? (Складаннем.)
* Колькі было вераб’ёў спачатку? (8.)
* Як атрымалася 9? (Дабавілі 1.)
* Як з ліку 8 атрымаць 9? (Трэба да 8 дадаць 1.)

**Тэма нашага ўрока -** Лік і лічба 9. Сёння на ўроку мы пазнаёмімся з лікам і лічбай 9. Навучымся пісаць лічбу 9.

**ІІІ Засваенне новых ведаў.**

***Работа з вучэбным дапаможнікам***

1)с.82

 - Колькі прадметаў намалявана на кожным малюнку? (9.) Картку з лічбай 9 настаўнік прымацоўвае на дошцы, вучні кладуць картку з лічбай 9 на парту.

Звяртаецца ўвага вучняў на ўзоры друкаванай і пісьмовай лічбы 9. На лікавым радзе настаўнік паказвае рух ад 8 да 9 і ад 9 да 8, вучні паўтараюць гэты рух на лікавым радзе ў вучэбным дапаможніку.

**ІV Першасная праверка новых ведаў і спосабаў дзейнасці.**

2)с.82, №3

Дадаванне і адніманне ліку 1 з апорай на рад лікаў.

3)с.82, №4

Заданне напраўлена на тое, каб вучні самі задавалі пытанні, адказаць на якія можна лікамі ад 1 да 9.

***Фізкультхвілінка***

Мы тупаем нагамі,

Туп, туп, туп.

Мы пляскаем рукамі,

Пляск, пляск, пляск.

Качаем галавой.

Мы рукі падымаем,

Мы рукі апускаем,

Мы рукі развядзем,

І пабяжым кругом.

4)с.83, №5

У гэтым заданні настаўнік знаёміць вучняў з паняццем “кароткі запіс задачы”. Звяртаецца ўвага на тое, што запісы могуць быць рознымі.

5)с.83, №6

Вучні ў парах знаходзяць шэсць адрозненняў па малюнках.

***Фізкультхвілінка для вачэй***

**V Прымяненне ведаў.**

***Работа ў рабочым сшытку***

(Пасля кожнага задання вучні вызначаюць узровень выканання на лінеечках поспеху.Настаўнік перад кожным заданнем называе крытэрый, па якім будзе правярацца работа.)

1)с.44 – заданне ад божай кароўкі.

Вучні запісваюць лікі ў парадку павелічэння і ў парадку памяншэння.

2)с.44, №1

 Пісьмо лічбы 9.

3)с.44, №2

Паўтараецца і запісваецца састаў лікаў 5, 7, 8.

4)с.44, №3

Вучні разам з настаўнікам чытаюць задачу, называюць умову,пытанне. Затым дапаўняюць лічбамі кароткі запіс і схему, запісваюць рашэнне і дапаўняюць адказ.

5)с.44, №4

Лагічнае заданне “Пяты лішні”. ( 4 – лішні лік.)

 **VІ Замацаванне новых ведаў і спосабаў дзейнасці.**

1)”Ланцужок прыкладаў”.

 **+ 1 + 2 + 1 + 1 + 2**

**9**

**2**



2) “Знайдзі лічбу”.

Вучням даецца заданне знайсці ўсе лічбы 9 і іх размаляваць ружовым колерам. (Настаўнік размяшчае на дошцы інструкцыю і калі ў вучняў з’явіцца жаданне размаляваць усе лічбы, то яны гэта змогуць зрабіць у свой вольны час.

1 – жоўты, 2 – чырвоны. 3 – аранжавы, 4 – зялёны, 5 – блакітны, 6 – карычневы, 7 – сіні, 8 – светла-зялёны.

 **VІІ Падвядзенне вынікаў.**

1) с. 24, № 1

*Матэматыка, самастойныя і кантрольныя работы, варыянт-1(Г.Л. Мураўёва, М.А.Урбан, С.В.Гадзаава, С.А.Капылова)*

Вучні запісваюць суседзяў лікаў.



* З якой лічбай пазнаёміліся на ўроку?
* Колькі прадметаў абазначае лічба 9?
* Назавіце лікі, якія меншыя за лічбу 9.
* Як з ліку 8 атрымаць лік 9?

**VІІІ Рэфлексія “Мора ведаў”.**

Калі вучні добра засвоілі новы матэрыял урока, то яны свой караблік размяшчаюць на хвалях мора, а калі не, то ён застаецца на беразе мора.

 